రైతుభారతం

రైతు భారతం 1994 మార్చి 2 న విడుదలైన తెలుగు చలన చిత్రం. సాయిశ్రీ మూవీస్ బ్యానర్ కింద త్రిపురనేని మహారథి నిర్మించిన ఈ సినిమాకు త్రిపురనేని శ్రీప్రసాద్ దర్శకత్వం వహించాడు. టి. రాఘవయ్య చౌదరి సమర్పించిన ఈ సినిమాకు సాలూరి వాసు రావు సంగీతాన్నందించాడు. ఈ సినిమా రైతు తన పరిస్థితిని తానే చక్కదిద్దుకోవాలన్న రీతిలో తీసినది.

 విశేషాలు 
మొదట కృష్ణ, కృష్ణంరాజు, భానుచందర్ కాంబినేషన్ లో ఈ సినిమా తీయాలని అనుకున్నారు. రైతు ప్రతినిథిగా కృష్ణ, పవర్‌ఫుల్ పోలీసాఫీసర్ గా కృష్ణంరాజు, యాక్షన్ హీరోగా భానుచందర్ అనుకున్నారు. సినిమా ప్రారంభమయ్యాక సినిమా పరిశ్రమలో సమ్మె, తర్వాత కొంత విరామం కారణంగా రెండేళ్లు సినిమా ఆగింది. తర్వాత ఈ సినిమా కథలో మార్పు చేసి, కృష్ణంరాజు పాత్ర తొలగించారు. కృష్ణ, భానుచందర్ అన్నదమ్ములుగా, తులసి చెల్లెలుగా కథలో మార్పులు చేశారు. రైతు శ్రమను దోచుకునే వ్యవస్థపై తిరుగుబాటు చేసే రైతు ప్రతినిధిగా కృష్ణ పాత్ర నడుస్తుంది. ఆనాటి ప్రధాని పివి నరసింహారావు తెచ్చిన డంకెల్ ప్రతిపాదనలను వ్యతిరేకించడం ఈ చిత్ర విశేషం. సౌందర్యకు ఇది తొలిసినిమా కావడం మరోవిశేషం.

 తారాగణం 
 కృష్ణ
 భానుచందర్
 వాణీ విశ్వనాధ్
 సౌందర్య
 రంగనాథ్
 చంద్రమోహన్
 కోట శ్రీనివాసరావు
 బ్రహ్మానందం 
 సుత్తివేలు
 ఆహుతి ప్రసాద్ 
 బాబు మోహన్
 జయభాస్కర్
 జీవా
 మదన్ మోహన్ 
 కె.ఆర్.విజయ
 నిర్మలమ్మ
 సంగీత
 సిల్క్ స్మిత 
 పకోజా
 శుభ

 మూలాలు 

 బాహ్య లంకెలు